Jean Konan Banny

Jean Konan Banny (wey dem born am 14 July 1929, die 27 May 2018) na he be Ivorian politician from de Democratic Party of Côte d'Ivoire (PDCI). E be de brother of Charles Konan Banny, wey be former Prime Minister of Côte d'Ivoire.

Jean Konan Banny na lawyer wey serve as Minister of Defense for Côte d'Ivoire from wen de country get ein independence for 1960 go reach 1963. For 1963 inside, dem arrest am, try am, den sentence am to death say e join President Félix Houphouët-Boigny ein "complot du chat noir" (black cat conspiracy). As dem arrest am, dem give ein position to Kouadio M'Bahia Blé, wey serve as minister for more than 17 years. Dis ein arrest make army people no happy, so de generals start move, den President Houphouët-Boigny self come inside to calm dem down.Le Vine, p. 211.

Banny wey know Houphouët-Boigny from childhood, dem pardon am den release am for 1967. Houphouët-Boigny tell am make e become mayor of Yamoussoukro, but later ein successor Henri Konan Bédié appoint am as Resident Minister of de capital. De Resident Minister be member of de Council of Elders of PDCI, wey get around hundred elders insyd.

E direct Société fruitière du Bandama too—dis be one industrial company wey dey produce den export fruit juice, mostly pineapple own. Na dis company create de popular drink wey dem dey call Cristelor for 1983. Dem describe am as delice d’ananas pétillant, wey be French for sparkling pineapple delight, but people dey commonly call am pineapple champagne. Banny talk say de idea “come to am as e dey think how e go take make wine from pineapples” den e name de drink after ein granddaughter Cristel. E even propose make dem get alcoholic version of de drink.

 References 

 External links 


Category:1929 births
Category:2018 deaths
Category:Ivorian people
Category:Human
Category:Government ministers of Ivory Coast
Category:Ivorian diplomats
Category:Democratic Party of Côte d'Ivoire – African Democratic Rally politicians
Category:20th-century Ivorian lawyers
Category:Ivorian prisoners dem sentence to death
Category:Prisoners dem sentence to death by Ivory Coast
Category:Recipients of Ivorian presidential pardons
Category:Ivorian businesspeople
Category:People wey komot Divo, Ivory Coast